जैसा भाव वैसा ही होगा जीवन: पं. राकेश
ग्वालियर| भगवान के सामने सिर्फ द्रव्य अर्पित करने या माला जपने से कोई धर्मात्मा नहीं होता, धर्मात्मा होने के लिए स्वयं के विचारों की शुद्धता आवश्यक है। यह विचार दीनानाथ की बगीची में चल रहे श्री सिद्धचक्र महामंडल विधान में सोमवार को पं. राकेश जैन ने व्यक्त किए।
उन्होंने कहा कि मनुष्य को जो भी दुख-पीड़ा मिलती है वह उसके ही भावों का परिणाम है। तुम्हारे जैसे भाव होंगे वैसा ही जीवन होगा। आगम ने तुम्हें धर्म, सत्य का थर्मामीटर दिया है इसे लगाकर देखो कि तुम्हारे अंतरंग में क्या चल रहा है। इस दौरान भगवान महावीर स्वामी का अभिषेक कर सिद्ध भगवान के गुणों के अष्टद्रव्य के 16 एवं 32 अर्घ भक्तिभाव से जिनेंद्र के चरणों में समर्पित किए। इस अवसर पर ओमप्रकाश जैन, सुशीला जैन, संजय जैन आदि मौजूद थे।
hin_Deva hin_Deva hin_Deva